CELEX: 31984D0159
Language: el
Date: 1984-03-07 00:00:00
Title: 84/159/ΕΟΚ: Απόφαση της Επιτροπής της 7ης Μαρτίου 1984 που καταργεί την απόφαση 84/36/ΕΟΚ σχετικά με ορισμένα προστατευτικά μέτρα κατά του αφθώδους πυρετού στις Κάτω Χώρες

Avis juridique important

|

31984D0159

84/159/ΕΟΚ: Απόφαση της Επιτροπής της 7ης Μαρτίου 1984 που καταργεί την απόφαση 84/36/ΕΟΚ σχετικά με ορισμένα προστατευτικά μέτρα κατά του αφθώδους πυρετού στις Κάτω Χώρες  

Επίσημη Εφημερίδα αριθ. L 077 της 21/03/1984 σ. 0025 - 0025

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαρτίου 1984  που καταργεί την απόφαση 84/36/ΕΟΚ σχετικά με ορισμένα προστατευτικά μέτρα κατά του αφθώδους πυρετού στις Κάτω Χώρες  (84/159/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1984 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 83/646/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 83/646/ΕΟΚ, και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από την οδηγία 81/476/ΕΟΚ (5), και ιδίως το άρθρο 7,  Εκτιμώντας:  ότι η απόφαση 84/36/ΕΟΚ (6), όπως τροποποιήθηκε από τις αποφάσεις 84/46/ΕΟΚ (7) και 84/123/ΕΟΚ (8), καθιέρωσε ορισμένα προστατευτικά μέτρα που αφορούν ορισμένα μέρη του εδάφους των Κάτω Χωρών, λόγω της υπάρξεως εστιών πυρετού·  ότι, λόγω των μέτρων που έλαβαν οι ολλανδικές αρχές, δεν διαπιστώθηκε πια η ύπαρξη της ασθένειας και πρέπει να θεωρηθεί ότι έχει εκλείψει·  ότι οι ολλανδικές αρχές δεν χρησιμοποίησαν την κοινοτική σφραγίδα για τη σήμανση των κρεάτων που ελήφθησαν στην εν λόγω περιοχή καθ' όλη τη διάρκεια της απαγόρευσης·  ότι στο εξής πρέπει να αποκατασταθούν οι ανταλλαγές που προέρχονται από το σύνολο της επικράτειας των Κάτω Χωρών·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 84/36/ΕΟΚ καταργείται.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 7 Μαρτίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 360 της 23. 12. 1983, σ. 44.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 47 της 21. 2. 1980, σ. 4.  (5) ΕΕ αριθ. L 186 της 8. 7. 1981, σ. 20.  (6) ΕΕ αριθ. L 23 της 28. 1. 1984, σ. 34.  (7) ΕΕ αριθ. L 28 της 31. 1. 1984, σ. 19.  (8) ΕΕ αριθ. L 66 της 8. 3. 1984, σ. 25.